CELEX: 22019D1401
Language: sl
Date: 2019-07-10 00:00:00
Title: Sklep Skupnega odbora EGP št. 188/2019 z dne 10. julija 2019 o spremembi Priloge IX (Finančne storitve) k Sporazumu EGP [2019/1401]

12.9.2019   
               
               
                  SL
               
               
                  Uradni list Evropske unije
               
               
                  L 235/7
               
            
         SKLEP SKUPNEGA ODBORA EGP št. 188/2019
         z dne 10. julija 2019
         o spremembi Priloge IX (Finančne storitve) k Sporazumu EGP [2019/1401]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Delegirano uredbo Komisije (EU) 2019/979 z dne 14. marca 2019 o dopolnitvi Uredbe (EU) 2017/1129 Evropskega parlamenta in Sveta v zvezi z regulativnimi tehničnimi standardi o ključnih finančnih informacijah v povzetku prospekta, objavi in razvrstitvi prospektov, oglasih za vrednostne papirje, dodatkih k prospektu in portalu za uradno obveščanje ter o razveljavitvi Delegirane uredbe Komisije (EU) št. 382/2014 in Delegirane uredbe Komisije (EU) 2016/301 (1) je treba vključiti v Sporazum EGP.
                  
               
                     (2)
                  
                  
                     Delegirano uredbo Komisije (EU) 2019/980 z dne 14. marca 2019 o dopolnitvi Uredbe (EU) 2017/1129 Evropskega parlamenta in Sveta v zvezi z obliko, vsebino, pregledom in potrditvijo prospekta, ki se objavi ob ponudbi vrednostnih papirjev javnosti ali njihovi uvrstitvi v trgovanje na reguliranem trgu, in razveljavitvi Uredbe Komisije (ES) št. 809/2004 (2) je treba vključiti v Sporazum EGP.
                  
               
                     (3)
                  
                  
                     Delegirana uredba (EU) 2019/979 razveljavlja delegirani uredbi Komisije (EU) št. 382/2014 (3) in (EU) 2016/301 (4), ki sta vključeni v Sporazum EGP in ju je zato treba v okviru Sporazuma EGP razveljaviti z učinkom od 21. julija 2019.
                  
               
                     (4)
                  
                  
                     Delegirana uredba (EU) 2019/980 razveljavlja Uredbo Komisije (ES) št. 809/2004 (5), ki je vključena v Sporazum EGP in jo je zato treba v okviru Sporazuma EGP razveljaviti z učinkom od 21. julija 2019.
                  
               
                     (5)
                  
                  
                     Prilogo IX k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            
               1.   Za točko 29bd (Uredba (EU) 2017/1129 Evropskega parlamenta in Sveta) Priloge IX k Sporazumu EGP se vstavita naslednji točki:
               
                           „29bda.
                        
                        
                           
                              32019 R 0979: Delegirana uredba Komisije (EU) 2019/979 z dne 14. marca 2019 o dopolnitvi Uredbe (EU) 2017/1129 Evropskega parlamenta in Sveta v zvezi z regulativnimi tehničnimi standardi o ključnih finančnih informacijah v povzetku prospekta, objavi in razvrstitvi prospektov, oglasih za vrednostne papirje, dodatkih k prospektu in portalu za uradno obveščanje ter o razveljavitvi Delegirane uredbe Komisije (EU) št. 382/2014 in Delegirane uredbe Komisije (EU) 2016/301 (UL L 166, 21.6.2019, str. 1).
                        
                     
                           29bdb.
                        
                        
                           
                              32019 R 0980: Delegirana uredba Komisije (EU) 2019/980 z dne 14. marca 2019 o dopolnitvi Uredbe (EU) 2017/1129 Evropskega parlamenta in Sveta v zvezi z obliko, vsebino, pregledom in potrditvijo prospekta, ki se objavi ob ponudbi vrednostnih papirjev javnosti ali njihovi uvrstitvi v trgovanje na reguliranem trgu, in razveljavitvi Uredbe Komisije (ES) št. 809/2004 (UL L 166, 21.6.2019, str. 26).“
                        
                     
            
               2.   Besedila točk 29ba (Uredba Komisije (ES) št. 809/2004), 29bb (Delegirana uredba Komisije (EU) št. 382/2014) in 29bc (Delegirana uredba Komisije (EU) 2016/301) Priloge IX k Sporazumu EGP se črtajo z učinkom od 21. julija 2019.
            
         
         
            Člen 2
            Besedili delegiranih uredb (EU) 2019/979 in (EU) 2019/980 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 11. julija 2019 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 10. julija 2019
            
               
                  Za Skupni odbor EGP
               
               
                  Predsednik
               
               Gunnar PÁLSSON
            
         
         
            (1)  UL L 166, 21.6.2019, str. 1.
         
            (2)  UL L 166, 21.6.2019, str. 26.
         
            (3)  UL L 111, 15.4.2014, str. 36.
         
            (4)  UL L 58, 4.3.2016, str. 13.
         
            (5)  UL L 149, 30.4.2004, str. 1.
         
            (*1)  Navedena ni nobena ustavna zahteva.